kardosdrur/scandi-wiki huggingface dataset:
Manuae (Selskabsøerne)

Manuae (fransk île Manuae, tidligere Scilly) er en ø i Fransk Polynesien i Stillehavet.

Geografi 
Manuae er en atol som ligger i øgruppen Selskabsøerne ca. 370 km nordvest for Tahiti.

Hovedøen har areal på ca. 4 km² og er ubeboet. Forvaltningsmæssigt tilhører øen Maupiti. Øen har ingen bjerge eller høje punkter.

Historie 
Manuae har så vidt det vides altid været ubeboet. Den første europæer som besøgte den var engelske Samuel Wallisi 1767. I 1855 opholdt sig i ca 2 måneder skibbrudne fra skibet Julie Ann inden det lykkedes med at bygge en båd og sejle til Raiatea. I 1903 blev Manuae sammen andre øer i Fransk Polynesien indlemmet i det nyetablerede Établissements Français de l'Océanie (Fransk Oceanien). Siden 1992 har lagunen været naturreservat.

Øer i Frankrig
Floorball Köniz

Floorball Köniz er en schweizisk floorballklub, som spiller i den bedste schweiziske række, Swiss Mobiliar League. Klubben har hjemme i Liebefeld i Kanton Bern.

Herreholdet 
Klubbens bedste herrehold kvalificerede sig i sæsonen 07/08 til EuroFloorball Cup-kvalifikation 2008 for herrer. I den sæson bestod mandskabet af følgende spillere:

Målmænd 
 63 Martin Hitz 
 87 Samuel Thut

Forsvar 
 3 Markus Schweizer 
 8 Kasper Schmocker 
 11 Dieter Zimmermann 
 13 Swen Neyer 
 16 Dominik Albrecht 
 17 Martin Ott 
 25 Samuel Muralt 
 96 Florian Kuchen

Angreb 
 12 Stefan Kissling 
 15 Samuel Dunkel
 20 Peter Bigler
 24 David Blomberg 
 26 Daniel Bill
 51 Daniel Calebsson 
 52 Philipp Wanner 
 61 Sacha Trüssel 
 66 Daniel Kaeser 
 68 Emanuel Antener 
 86 Samuel Schneiter

Eksterne henvisninger 
 Floorball Köniz 

Floorballklubber i Schweiz
Weston-super-Mare Grand Pier

Weston-super-Mare Grand Pier er et strandresort på pæle i Weston-super-Mare, North Somerset i England, omkring 28 km sydvest for Bristol. Resortet strækker sig ud i Bristol Channel og er et af de tre pælebårne resorts i området. Bristol Channel er kendt som et af de lokaliteter i verden, hvor tidevandsbevægelserne er størst, på grund af fjordens tragtformede struktur. Disse tidevandsbevægelser er en af baggrundene for den århundredår gamle tradition med at bygge på pæle. 

Opførelsen af resortet blev indledt i november 2003 og det blev åbnet i juni 2004. Resortet er opført på et fundament bestående af en metalstruktur af 4.000 tons jern og stål og det hele båret oppe af 600 stålpiller. Grand Piers hovedstruktur godt 300 meter uden for kysten udgøres af et teater på ca. 30x50 meter med plads til 2000 tilskuere, suppleret af butikker og forlystelser.

Den store bygning med teater og butikker, m.m. er i to tilfælde blevet ødelagt af brand, første gang den 13. januar 1930 og senest den 28. juli 2008.

Kilder og noter

Eksterne henvisninger 

 Weston-super-Mare Grand Pier – Officiel website

Bygninger, konstruktioner og anlæg i England
Nikolaos (Østrom)

Nikolaos Kannavos (11??-1204?) var i meget kort tid østromersk kejser.

27. januar 1204 blev den unge adelsmand Nikolaos modvilligt udnævnt til kejser af folkemængden i Konstantinopel, som var særdeles utilfredse med Alexios IVs regime. Nikolaos blev kronet i kirken Hagia Sophia, hvor han opholdt sig, indtil han mindre end en uge senere blev anholdt og fanget på sin rival, Murzuflos' ordre. Murzuflos havde forinden tilbudt Nikolaos en plads i sin administation, hvis han til gengæld ville give afkald på tronen, men Nikolaos afslog dette. I følge øjenvidneberetningen Devastatio Constantinopolitana, blev Nikolas senere halshugget.

Se også 
 Fjerde korstog

Kilde 
 Phillips, Jonathan: "The Fourth Crusade and the Sack of Constantinople", Pimlico, London, 2004

Kejsere fra Romerriget
Tjek fødsels- og dødsår
Repressalie

Repressalier (at tage hævn), kan være et tvangsmiddel eller en gengældelsesforanstaltninger mod en stats folkeretsstridige handling, bestående i en ellers uretmæssig handling fra den forurettede stats side.

Eksempler 
 Israels gengældelsesaktioner over Hamas raket- og bombeangreb mod israelsk område.
 Han hævnede mordet på sin søster.

Konflikter
Rasmus Peter Frandsen

Rasmus Peter Frandsen (17. april 1886 i Årslev − 5. december 1974 i Næstved) var en dansk roer, der deltog i Sommer-OL 1912, hvor han sammen med de øvrige medlemmer af den danske besætning vandt bronze i firer med styrmand, outrigger.

Referencer

Eksterne henvisninger 
 

Olympiske roere fra Danmark
Olympiske bronzemedaljevindere fra Danmark
Deltagere for Danmark ved sommer-OL 1912
Fernando Morientes

Fernando Morientes Sánchez (født 5 April 1976 i Cilleros, Cáceres) er en tidligere spansk fodboldspiller. Han spillede primært for Real Madrid, men desuden hos Liverpool, AS Monaco, Albacete, Real Zaragoza, Valencia og Olympique Marseille. Han spillede for Real Madrid fra 1997 til 2005. Han vandt Champions League tre gange og La Liga to gange med Real Madrid.

Fodboldspillere fra Spanien
Fodboldspillere fra Real Madrid CF
Fodboldspillere fra Valencia CF
Fodboldspillere fra Real Zaragoza
Fodboldspillere fra Albacete Balompié
Fodboldspillere fra Liverpool F.C.
Fodboldspillere fra AS Monaco FC
Fodboldspillere fra Olympique Marseille
Deltagere ved verdensmesterskabet i fodbold 1998
Deltagere ved verdensmesterskabet i fodbold 2002
Deltagere ved det europæiske mesterskab i fodbold 2004
Monica Ritterband

Monica Ritterband (født 26. august 1955) er en dansk billedkunstner, der oprindeligt er uddannet som journalist og har arbejdet som skribent på en række aviser, samt studievært for TV Avisen. Udover sit kunstneriske arbejde skriver Ritterband kunstanmeldelser for Kunstavisen og klummer for Kristeligt Dagblad. 

Ritterband er datter af kunstneren og holocaust-overleveren Olly Ritterband, der stammer fra Transsylvanien i Rumænien, og forretningsmanden Daniel Ritterband. Hun er student fra Gammel Hellerup Gymnasium og blev senere uddannet journalist fra Danmarks Journalisthøjskole. Hun arbejdede som journalist ved Ekstra Bladet og Weekendavisen, og var igennem flere år studievært på DR's TV Avisen. I 1990'erne blev hun informationschef og sidenhen udnævnet til underdirektør i Carlsberg A/S. Siden 1997 har hun helliget sig kunsten på fuld tid.

Blandt Ritterbands værker er en række meterstore jern-, murstens- og stålfigurer placeret i det offentlige rum rundt om i Danmark. Ritterband har derudover designet for en række store, danske virksomheder: blandt andet porcelænsserien Musica for Royal Copenhagen,  lysestager og vaser for Holmegaard, stolene Chairytale for VERMUND, duge fra Georg Jensen Damask og tæpper for Egetæpper, samt en serie brændeovne for MORSØ Jernstøberi, for hvilke hun har modtaget den internationale designpris Red Dot Design Award. Ritterband har været protektor for Amnesty International fra 1998 til 2008. 

Monica Ritterband har skrevet bogen Images, kunstbogen Monica Ritterband og kunsten, ølkogebogen Hane i guld, Frikadellekogebogen og været medskribent og redaktør på sin mor Olly Ritterbands bøger Auschwitz, jeg var 20 år og Et ord er et skrig. I 2011 udkom hendes selvbiografi på Gads forlag, Livtag og lykketræf.

Ritterband er tre gange blevet kåret til årets kunstner.

Referencer

Eksterne henvisninger 
 Personlig hjemmeside

Kunstnere fra Danmark
Journalister fra Danmark
Designere fra Danmark
Ansatte i DR
Tv-værter fra Danmark
Journalister ved Weekendavisen
Jøder fra Danmark
Personer i Kraks Blå Bog
Studenter fra Gammel Hellerup Gymnasium
Soning

Soning (originaltitel Atonement) er en britisk dramafilm fra 2007, instrueret af Joe Wright og baseret på Ian McEwans roman af samme navn. I hovedrollerne er James McAvoy, Keira Knightley, Saoirse Ronan, Romola Garai og Vanessa Redgrave.

Medvirkende 
 Keira Knightley	– 	Cecilia Tallis
 James McAvoy	– 	Robbie Turner
 Saoirse Ronan	 – 	Briony Tallis (13 år)
 Romola Garai	 – 	Briony Tallis (18 år)
 Vanessa Redgrave	 – 	Briony Tallis d.e.
 Harriet Walter	– 	Emily Tallis
 Brenda Blethyn	– 	Grace Turner
 Julia West	– 	Betty
 Juno Temple	– 	Lola Quincey
 Felix von Simson	– 	Pierrot Quincey
 Charlie von Simson	– 	Jackson Quincey
 Alfie Allen	– 	Danny Hardman
 Patrick Kennedy	– 	Leon Tallis
 Benedict Cumberbatch	– 	Paul Marshall

Eksterne henvisninger 

 

Film fra 2007
Dramafilm fra Storbritannien
Film baseret på bøger
Golden Globe for bedste film - drama
Engelsksprogede film
20. etape af Tour de France 2008

Tyvende etape af Tour de France 2008 blev kørt lørdag d. 26. juli og var en 53 km lang enkeltstart som gik fra Cérilly til Saint-Amand-Montrond.

 Etape: 20
 Dato: 26. juli
 Længde: 53 km
 Danske resultater:
 101. Nicki Sørensen + 7.47
 Gennemsnitshastighed: 49,8 km/t

Mellemtider 
 1. mellemtid i Rond-Bernard (18 km)

 2. mellemtid i Charenton-du-Cher (36 km)

 3. mellemtid i Les Piots Doux (47,5 km)

Resultatliste

Eksternt link 
  på Letour.fr     

20

en:2008 Tour de France, Stage 12 to Stage 21#Stage 20
19. etape af Tour de France 2008

Nittende etape af Tour de France 2008 blev kørt fredag d. 25. juli og var en 165,5 km lang etape som gik fra Roanne til Montluçon.

 Etape: 19
 Dato: 25. juli
 Længde: 165,5 km
 Danske resultater:
 59. Nicki Sørensen + 1.13
 Gennemsnitshastighed: 45,5 km/t

Sprint og bjergpasseringer

1. sprint (Chantelle) 
Efter 102,5 km

2. sprint (Commentry) 
Efter 143,5 km

1. bjerg (La Croix-du-Sud) 
3. kategori stigning efter 17,5 km

2. bjerg (Côte de la Croix-Rouge) 
4. kategori stigning efter 42 km

Udgåede ryttere 
 71 Damiano Cunego fra Lampre startede ikke
 3 Christophe Brandt fra Silence-Lotto udgik
 119 Fabian Wegmann fra Team Gerolsteiner kom ikke i mål indenfor tidsgrænsen
 124 Romain Feillu fra Agritubel kom ikke i mål indenfor tidsgrænsen
 132 Juan Antonio Flecha fra Rabobank kom ikke i mål infenfor tidsgrænsen

Resultatliste

Eksternt link 
  på Letour.fr     

19

en:2008 Tour de France, Stage 12 to Stage 21#Stage 19
Dingolfing

Dingolfing er administrationsby i Landkreis Dingolfing-Landau i Niederbayern i den tyske delstat Bayern.

Geografi 
Byen ligger cirka 100 kilometer nordøst for München i dalen til floden Isar.

Isar løber gennem byens område fra vest mod øst. I 1957 byggedes et vandkraftværk i den vestlige del af byen, og en dæmning danner en to km lang kunstig sø; Udover kraftproduktionen giver det et godt rekreativt område, og er yngleplads for mange fuglearter. Andre vandløb i kommunen er Teisbach, som løber gennem en bydel af samme navn , Asenbach, Längenmühlbach og Stadtmühlbach, der løber parallelt med Isar gennem centrum af byen, dog for en stor del gennem rør.

Inddeling 
Det oprindelige byområde på Isars højre bred består af
 Den gamle bydel (Altstadt)
 Obere Stadt
 Untere Stadt
 Forstæderne
 Gries
 Fischerei
 Krautau (første nybyggeri efter 1945, sydvest for Altstadt)
 Schulviertel
 Waldesruh (ved Asenbach)
 Spiegelbrunn (lille bebyggelse ved Asenbach syd for Waldesruh)
 Oberdingolfing
 Brunnerfeld (1+2)
 Schwedenschanze

På Isars venstre bred:
 Höll Ost
 Höll Ost 2
 Sossau
 Sossauer Wiesen
 Salitersheim
 Geratsberg
 Friedenheim

Sammenlægninger 
 1946
Grüblhof
 1972
Teisbach, Höfen, Gaubitzhausen og Schönbühl.

Den største del af den tidligere kommune Frauenbiburg, blev også i 1972 lagt ind i kommunen, med de nordlige landsbyer Frauenbiburg, Brunn, Einöd', Kaltenberg, Mietzing, Oberbubach, Oberdingolfing, Oberholzhausen, Öd, Schermau, Unterbubach, Unterholzausen og Weinpreß.

 1979
Achatzstall og Neuhausen

Historie 
Dingolfing fejrede i 2001 sit 750-års jubilæum som by, selv om dele af byen er betydeligt ældre.
Posten Norge

Posten Norge AS er postvæsenet i Norge. Posten er en af Norges største virksomheder med leveringer over hele landet. Posten Norge er samtidig også en af Norges ældste og største statslige virksomheder, oprettet af Christian IV i 1647.

Koncernen omsatte i 2006 for 23,7 milliarder kroner. .

Dag Mejdell har været koncernchef i Posten siden 16. januar 2006, mens Arvid Moss har været leder siden 17. juni 2002.

Sammen med datterselskaberne Citymail og Citymail Danmark deler Posten Norge breve ud til 5,2 millioner husstande i Skandinavien, og er det nordiske postselskab som når ud til flest medlemmer.

Selskaber, der indgår i koncernen 
 Box Delivery
 Box Solutions
 Citymail
 ErgoGroup
 Frigoscandia
 Nor-Cargo
 Talk2Me

Referencer

Eksterne Henvisninger 
 Officiel hjemmeside
 Posten milepæle 
 Læs mere på Postmuseet 
 Officiel hjemmeside ErgoGroup
Cemetery Ridge

Cemetery Ridge er en geografisk stedbetegnelse (en højderyg) på slagmarken ved Gettysburg syd for byen. Den havde stor betydning under slaget ved Gettysburg 1. – 3. juli 1863. Den udgjorde en væsentlig del af forsvarslinien for Unionen under slaget, nogenlunde midt på det som kaldes fiskekrogslinjen.

Højderyggen er kun omkring 12 meter over det omliggende terræn og er ca. 3 km lang. Den nordlige ende stiger og bliver til Cemetery Hill, den sydlige ende falder til lave, træbevoksede og nogle tider sumpede områder lige nord for Little Round Top.

I den nordlige ende af Cemetery Ridge er der en gruppe træer og en lav stenmur som slår to 90 graders sving. Det sidste sving kaldes The Angle og Konføderationens højvandsmærke.
Dette område og den nærliggende Codori Farm på Emmitsburg Road var prominente kendetegn i forbindelse med Pickett's Charge på 3. dagen af slaget og ved generalmajor Richard H. Andersons angreb på 2. dagen.

Yderligere læsning 
 Haskell, Frank Aretas, The Battle of Gettysburg, Kessinger Publishing, 2006, . Haskell gjorde tjeneste i II Korps under forsvaret af Cemetery Ridge.

Eksterne henvisninger 
 National Park Service: Gettysburg

Slag i den amerikanske borgerkrig
Højdedrag
Eichendorf

Eichendorf er en købstad og kommune (markt) i Landkreis Dingolfing-Landau i Niederbayern i den tyske delstat Bayern, med knap 6.600 indbyggere.

Geografi 
Eichendorf ligger ved floden Vils. Kommunen er ret landligt præget, og er med et areal på 100 kvadratkilometer den arealmæssigt største i Bayern. Den tjener som indkøbs og forvaltningscentrum for de omliggende landsbyer.

Sammenlægninger 
Den nuværende Eichendorf kommune blev i årene 1972 til 1978 nydannet. Under områdereformen slog de tidligere kommuner Eichendorf, Dornach, Hartkirchen, Reichstorf, Adldorf, Aufhausen, Exing, Indersbach og dele af kommunerne Kammern og Rengersdorf sig sammen til en ny enhedskommune. Reformen blev afsluttet 1. maj 1978 med optagelsen af områderne Brunnberg, Gneidingerhart, Hiemling, Unterfrauenholz, Wildeneck og Zeitlstadt fra den tidligere kommune Ettling.
Ernst von Salomon

Ernst von Salomon (født 25. september 1902, død 9. august 1972) var en tysk forfatter, officer og en af attentatmændene som dræbte Tysklands udenrigsminister Walther Rathenau i 1922.

Han blev født i Kiel som søn af en officer. Fra 1913 var han kadet i Karlsruhe og Berlin-Lichterfelde, og fra 1919 var han i frikorpset Marinebrigade Ehrhardt ved Østersøen og i Oberschlesien.

Han blev dømt til fem års fængsel i 1922 for mordet på Rathenau. I 1927 fik han endnu en fængselsstraf for et drabsforsøg, men blev løsladt få måneder efter. Dommerne var sympatisk indstillet for de højreradikale.

I lighed med de allerfleste højreorienterede frikorpskæmpere følte Salomon antipati mod Hitler og nationalsocialisterne og trak sig i 1933 tilbage fra politik for at skrive filmmanuskripter. Han har også skrevet flere bøger; den mest kendte er Der Fragebogen.

Salomon døde i Stoeckte nær Winsen.

Værker 

 Die Geächteten, 1930
 Die Stadt, 1932
 Die Kadetten, 1933
 Nahe Geschichte, ein Überblick, 1936
 Das Buch vom deutschen Freikorpskämpfer, 1938
 Der Fragebogen, 1951, 
 Boche in Frankreich, Auszug aus " Der Fragebogen" 1952
 Das Schicksal des A.D. Ein Mann im Schatten der Geschichte. Ein Bericht, 1960
 Die schöne Wilhelmine, 1965
 Glück in Frankreich, Hamburg 1966
 Deutschland, Städte und Landschaften aus dem Flugzeug gesehen, 1967
 Deutschland, Deine Schleswig-Holsteiner, 1971
 Die Kette der tausend Kraniche, 1972
 Der tote Preusse (posthumt publisert manuscript), 1973

Faglitterære forfattere fra Tyskland
Tysksprogede forfattere
Manuskriptforfattere fra Tyskland
Brovst Speedway Club

Brovst Speedway Club (BSC), er en af Danmarks yngste speedway klubber, oprettet i 1991 med hjemsted  nord for  Brovst  ved  Bratbjerg, i Brovst Speedway Center.

Klubbens rødder stammer fra 1954, med start i Øster Svenstrup ca. 4 km. fra Brovst, hvor man begyndte med motorcross.

Efter en generalforsamling i 1991 blev klubben delt i en speedway-klub som fik navnet Brovst Speedway Club og en cross-klub Hanherred Motor Klub (HaMK).

En af klubbens tidligere og kendte speedwaykørere  er Hans Nielsen, som har været verdensmester 22 gange.

Ekstern henvisning
Brovst Speedway Clubs hjemmeside
Sportsklubber i Danmark
Jammerbugt Kommune
Etableret i 1991
Speedway
Amerigo Vespucci (skoleskib)

Amerigo Vespucci er den italienske flådes skoleskib.
Skibet er opkaldt efter Amerigo Vespucci der var købmand, søfarer og opdagelsesrejsende.

Bygget på Det Kongelige Skibsværft i Castellammare di Stabia og søsat 22. februar 1931.

Skibet har sin hjemhavn i Livorno i Italien.

Data 

 3 mastet fuldrigger 
 Længde: 82,4 m 
 Total længde: 101 m
 Bredde: 15,5 m
 Højde: 54 m
 Dybgang:7 m
 Sejl overflade: 2635 m2 (24 sejl)
 Besætning: 401 (13+228+160 elever)
 Hastighed: 10 knob
 Motorkraft: 2000 hk/1471 kW 

Skoleskibe
BSC

BSC eller BSc kan have flere betydninger:
 Bachelor of science (naturvidenskab) – en universitetsgrad
 Brovst Speedway Club – dansk speedway klub
18. etape af Tour de France 2008

Attende etape af Tour de France 2008 blev kørt torsdag d. 24. juli og gik fra Bourg d'Oisans til Saint-Étienne.

 Etape: 18
 Dato: 24. juli
 Længde: 196,5 km
 Danske resultater:
 97. Nicki Sørensen + 7.07
 Gennemsnitshastighed: 43,6 km/t

Sprint og bjergpasseringer

1. sprint (Grenoble) 
Efter 43 km

2. sprint (Saint-Chamond) 
Efter 181,5 km

1. bjerg (Côte de Parmenie) 
3. kategori stigning efter 78 km

2. bjerg (Col de Montvieux) 
2. kategori stigning efter 163 km

3. bjerg (Côte de Sorbiers) 
4. kategori stigning efter 188 km

Resultatliste

Eksternt link 
  på Letour.fr     

18

en:2008 Tour de France, Stage 12 to Stage 21#Stage 18
17. etape af Tour de France 2008

Syttende etape af Tour de France 2008 blev kørt onsdag d. 23. juli og gik fra Embrun, over Col du Galibier og Col de la Croix-de-Fer til L'Alpe d'Huez. Carlos Sastre stak fra de andre favoritter ved foden af L'Alpe d'Huez og slog dem med to minutter og overtog den gule trøje.

 Etape: 17
 Dato: 23. juli
 Længde: 210,5 km
 Danske resultater:
 103. Nicki Sørensen + 38.00
 Gennemsnitshastighed: 34,3 km/t

Sprint og bjergpasseringer

1. sprint (Le Monêtier-les-Bains) 

Efter 57,5 km

2. sprint (Le Bourg-d'Oisans) 
Efter 195 km

1. bjerg (Côte de Sainte-Marguerite) 
3. kategori stigning efter 31 km

2. bjerg (Col du Galibier) 

HC kategori stigning efter 79 km

3. bjerg (Col de la Croix-de-Fer) 
HC kategori stigning efter 156 km

4. bjerg (L'Alpe d'Huez) 

HC kategori stigning efter 210,5 km

Udgåede ryttere 
 123 Jimmy Casper fra Agritubel kom ikke i mål indenfor tidsgrænsen

Resultatliste

Eksternt link 
  på Letour.fr     

17

en:2008 Tour de France, Stage 12 to Stage 21#Stage 17
Dizzy Reed

Darren Arthur Reed (alias Dizzy Reed, født 18. juni 1963 i Hinsdale, Illinois) er en amerikansk musiker (keyboardspiller), som er bedst kendt som keyboardspiller i det amerikanske rockband, Guns N' Roses. Reed blev en del af bandet i 1990, under indspillingerne af "Use Your Illusion"-albummene, som en udvidelse af Guns N' Roses.

Reed blev inviteret ind i Guns N' Roses af Axl Rose, som var forsanger i bandet. Dizzy's modtagelse var langt fra god. Leadguitaristen Slash og rytmeguitaristen Izzy Stradlin protesterede kraftigt imod ansættelsen af ham, men det blev ignoreret af Axl.

Reed er det eneste medlem fra "Use Your Illusion"-æraen, ud over Axl Rose, som har været med til at indspille albummet Chinese Democracy.

Reed har indspillet 4 album med Guns N' Roses, Use you Illusion I, Use you Illusion II, The Spaghetti Incident ? og Chinese Democracy.

Eksterne henvisninger 
 
 

Musikere fra USA
Chris Broderick

Chris Broderick (født den 6. marts 1970 i Lakewood, Colorado, USA) er den nuværende leadguitarist i det amerikanske thrash metal-band Act of defiance. Han har tidligere været leadguitarist i Megadeth, før dette besad han positionen som Jag Panzers leadguitarist/keyboardspiller, hvor han var med til at indspille de fire albums The Age of Mastery, Thane to the Throne (et konceptalbum om Shakespeares Macbeth), Mechanized Warfare og Casting the Stones, før han sluttede sig til Megadeth som afløser for Glen Drover. Også inden Broderick blev medlem af Megadeth og stadig var med i Jag Panzer, optrådte han som turnéguitarist for Nevermore mellem 2001 og 2003 og derefter igen mellen 2006 og 2007.

Eksterne henvisninger 

 Chris Brodericks officielle hjemmeside
 Jag Panzers officielle hjemmeside
 Megadeth's officielle hjemmeside 

Guitarister fra USA
Personer fra Colorado
James LoMenzo

James "JLo" LoMenzo (født den 13. januar 1959 i Brooklyn, New York) er en musiker, bedst kendt for sin position som tidligere bassist i bandet Megadeth.

Diskografi

Med Rondinelli 
 Wardance (Indspillet omkring 1985, udgivet 1996)

Med White Lion 
 Pride (1987)
 Big Game (1989)
 Mane Attraction (1991)
 The Best Of (1992)

Med Pride & Glory 
 Pride & Glory (1994)

Med Zakk Wylde 
 Book of Shadows (1996)

Med David Lee Roth 
 Diamond Dave (2003)

Med Black Label Society 
 The Blessed Hellride  (2003)
 Hangover Music Vol. VI (2004)
 Mafia (2005)

Med Megadeth 
 United Abominations (2007)

Eksterne henvisninger 
 James LoMenzos officielle hjemmeside
 Megadeths officielle hjemmeside

Bassister fra USA
Personer fra New York
Shawn Drover

Shawn Drover (født 5. maj 1966 i Montreal, Quebec, Canada) er en musiker, som tidligere var trommeslager for Megadeth og Eidolon, men nu spiller i Act of Defiance. Efter at være begyndt til trommer i en alder af 13, sluttede han sig til sit første band Eidolon sammen med sin bror Glen, der også tidligere har været guitarist i Megadeth.

Diskografi

Eidolon 
 Sacred Shrine (1993) 
 Zero Hour (1996)
 Seven Spirits (1997)
 Nightmare World (2000) 
 Hallowed Apparition (2001)
 Coma Nation (2002) 
 Apostles Of Defiance (2003)
 The Parallel Otherworld (2006)

Megadeth 
 Gigantour (2005)
 Arsenal of Megadeth (2006)
 Gigantour 2 (2006)
 That One Night: Live in Buenos Aires (2007)
 United Abominations (2007)

Trommeslagere fra USA
Bent Hindrup Andersen

Bent Hindrup Andersen (født 8. juli 1943 i Hellerup) er en dansk politiker, der har været folketingsmedlem for Enhedslisten i Horsenskredsen (Vejle Amtskreds) og europaparlamentsmedlem for Junibevægelsen.

Hindrup Andersen blev student fra Gammel Hellerup Gymnasium i 1961 og uddannet arkitekt fra Kunstakademiets Arkitektskole i København 1969. Han arbejdede som underviser ved Kunstakademiets Arkitektskole 1969−1974 og var ansat ved Henning Larsens tegnestue 1967−1973. Fra 1972−1992 var han forsker ved Statens Byggeforskningsinstitut.

Han var tidligere maoist og medlem af Kommunistisk Arbejderparti. Han blev opstillet til Folketinget for Enhedslisten i Vejlekredsen i 1992 og blev valgt ved valget 21. september 1994. Han var medlem indtil den 10. marts 1998. I 2003 blev han medlem af Europa-Parlamentet og sad frem til 2004. Han stillede op til folketingsvalget i september 2011 i Horsens, men kom ikke ind.

I 1992 blev Bent Hindrup Andersen kåret til Årets Dyreven.

Kilder og eksterne henvisninger 
 Bent Hindrup Andersens hjemmeside 
 Folketingets biografi om Bent Hindrup Andersen

Folketingsmedlemmer i 1990'erne
Tidligere folketingsmedlemmer fra Enhedslisten
Medlemmer af Europa-Parlamentet fra Danmark 1999-2004
Politikere fra JuniBevægelsen
Arkitekter fra Danmark
Politikere fra KAP
Studenter fra Gammel Hellerup Gymnasium
TV1000 Plus One

TV1000 Plus One var en betalings-tv-kanal ejet af Viasat, der sendte samme programmer og i samme rækkefølge som TV1000 – blot med én times forsinkelse. Kanalen blev lukket 1. august 2010.

Ekstern henvisning 
http://www.viasat.dk/

Tv-kanaler fra Viasat
Ophørt i 2010
Mercedes-Benz Integro

Mercedes-Benz Integro er en rute- eller turistbus. I Danmark bliver bustypen brugt til kollektiv transport i Sydsjælland, Midt- og Sønderjylland og Bornholm, men ikke i ret stort antal. De første kom til Danmark i 1998, og der kommer stadig flere til.

Eksterne henvisninger 

Integro